|  |
| --- |
| **ДО****Г-ЖА ДЕСИСЛАВА ГЕОРГИЕВА****ДИРЕКТОР НА РИОСВ-ПЛОВДИВ**  **УВЕДОМЛЕНИЕ****за инвестиционно предложение**от **МИНИСТЕРСТВО НА ОТБРАНАТА НА РЕПУБЛИКА БЪЛГАРИЯ****Главна дирекция „Инфраструктура на отбраната”** **УВАЖАЕМА ГОСПОЖО ГЕОРГИЕВА,**Уведомяваме Ви, че Министерството на отбраната на Република България има следното инвестиционно предложение (ИП):***Летище Граф Игнатиево – изграждане на нова и модернизация на съществуваща инфраструктура, с цел осигуряване на изискващите се условия за съхранение, поддръжка и експлоатация на самолет F-16 Block 70.*****Характеристика на инвестиционното предложение:**Летище Граф Игнатиево от състава на Военновъздушните сили (ВВС) е разположено северозападно от с. Граф Игнатиево, община Марица, област Пловдив. Летищната територия включва поземлени имоти в землището на с. Граф Игнатиево (община Марица) и землището на с. Малък Чардак (община Съединение). В рамките на тези имоти са действащи войскови райони (ВР) 1550 и 1556, с ползвател военно формирование (ВФ) 28000 – Граф Игнатиево. Имотите са предоставени в управление на Министерството на отбраната с Указ № III-1294 от 06.03.1940 г., ПМС № 284/07.02.1950 г. и ПМС № 48/20.02.1960 г., с актове за публична държавна собственост № 0061 и № 1849. На летище Граф Игнатиево са изградени сгради, съоръжения и писта за излитане и кацане, използвани за охрана и отбрана на въздушният суверенитет на Република България, както и за учебна, тренировъчна и бойна подготовка на летателният състав на ВВС. Сградите и съоръженията са построени в периода 1939 – 2009 г.Предвижда се дейностите по реализацията на ИП за изграждане на нова и модернизация на съществуваща инфраструктура, с цел осигуряване на изискващите се условия за съхранение, поддръжка и експлоатация на самолет F-16 Block 70, да се извършат в периода от 2020 година до 2023 година.1. **Резюме на предложението:**

*(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*Целта на ИП е изграждане на нови сгради и модернизиране на съществуващата инфраструктура в района на летище Граф Игнатиево, във връзка с придобиването на новия боен самолет от ВВС на Българската армия (БА).Обектът, разгледан в цялост, представлява изменение на инвестиционно предложение в обхвата на Приложение № 1 от ЗООС – т. 7.1. *„Строителство на железопътни магистрали и железопътни линии I категория (линии за железопътен трафик на големи разстояния) и на летища с дължина на основната писта 2100 м и повече“*. За реализацията на ИП се предвижда да се извършат строително-монтажни работи по изграждане на нови и ремонт на съществуващи сгради и съоръжения, както следва:***1.1. Премахване и изкореняване на дървета и храсти в района за основната нова инфраструктура – около 140 дка.***Премахването на самораслите дървета и храсти е с цел осигуряване на чиста строителна площадка за изграждане на нови сгради и съоръжения на територията на авиобазата.Зоната, в която се налага премахване на дървесна и храстова растителност е югозападната част на летището.***1.2. Събаряне и премахване на сгради с отпаднала необходимост, в т. ч. и на арочни укрития, премахване на подземни и надземни резервоари в склад за ГСМ.***  За изграждане на новата инфраструктура е необходимо да бъдат извършени дейности по премахване на стари и амортизирани постройки и съоръжения, с цел Събаряне на сгради (не по-малко от 7 бр.), разрушаване на арочни укрития (съоръжения за съхраняване на авиационната техника), премахване на подземни и надземни резервоари за горива.***1.3.*** ***Нов сондаж, помпена станция, пречиствателно съоръжение и водопроводна мрежа във войскови район 1550 - Граф Игнатиево.***Водопроводната мрежа на войсковия район е силно амортизирана и е с изтекъл срок на експлоатационна годност.Трасетата на водопроводната и канализационна мрежи са изграждани през целия период на развитието и усъвършенстване на авиобазата през годините от създаването ѝ до момента. Първата водна помпена станция е построена през 1944 г. и е захранвала с вода, чрез етернитов водопровод, само хангарите и изградените сгради в административния район. През периода 1956 – 1974 г. са изградени и обособени Първа и Втора технически зони, както и вътрешен и външен гарадок (*райони със сгради, основно със жилищни функцции, предназначени за постоянно обитаване от военнослужещите в базата*). С разширяването на базата се разширява и етернитовата водопреносна мрежа и се изгражда канализация на административния район. Поради невъзможността за осигуряване на достатъчно количество вода, заради ниския осигуряван дебит, през 1982 г. се изгражда втора помпена станция.Поради засилената селскостопанска дейност, свързана с обработване на частните земеделски парцели в района около авиобазата и употребата на химически торове и пестициди, се констатира влошаване на показателите на водата с увеличаване на нитратите в нея. Поради това възниква необходимост от нов сондаж за добиване на вода, с дълбочина на водовземането от третия водоносен слой на подпочвените води. През 2001 г. в района на помпената станция е направен нов сондаж с дълбочина 32,00 м. За кладенеца има **Разрешително за водовземане от подземни води № 31510528/26.01.2016 г.**, издадено от директора на БДУВ-ИБР. Разрешено е водовземане чрез съществуващо водовземно съоръжение – един брой тръбен кладенец и един брой шахтов кладенец, изградени в поземлен имот с идентификатор 17806.1.1, по КККР на с. Граф Игнатиево. Разрешеният средноденонощен дебит е 0,64 л/сек. Разрешения максимален дебит е 10,0 л/сек. Разрешеният годишен обем е 20075 куб.м/годишно. Географските и геодезични координати на кладенеца са:ТК кота терен: 192,74 мN 42° 17' 16,01'' E 24° 43' 59,70''X – 4558901.85 Y – 8614818.57ШК кота терен: 192,49 мN 42° 17' 15,50'' E 24° 43' 58,39''X – 4558885.59 Y – 8614788.66Налягането на водопроводната инсталация, поради състоянието и стареенето на етернитовия водопровод, се контролира в диапазон на работа – максимално налягане – 0,3 МРа и минимално налягане – 0,2 МРа.Към настоящия момент качеството на водата в съществуващия водоизточник не отговаря на изискванията на стандарта за питейна вода по съдържание на нитрати (соли на азотна киселина). *Необходимо е изграждане на нова водоснабдителна система за питейно-битови нужди – нов сондаж, помпена станция, пречиствателно съоръжение и нова водопроводна мрежа.*Новата водоснабдителна система следва да осигурява вода за питейно-битови нужди на целия войскови район.***1.4. Канализационна система във войскови район 1550 - Граф Игнатиево.***Канализационната мрежа на района е изградена през 60-те години на двадесети век от бетонови и каменинови тръби с диаметри от 200 до 600 мм. Някои участъци от канализацията са още по-стари – от 40-те години. Системата е смесена – за битови и повърхностни (дъждовни) води. Отпадните води се отвеждат в пречиствателната станция на района, която е собственост на „АВИОНАМС“ ЕАД (дружество – собственост на държавата чрез министъра на икономиката). Канализацията е силно амортизирана. На много места върху нея са израснали или са засадени трайни насаждения – дървета и храсти, чиито корени проникват в канализацията и я запушват. Поддържането на канализацията в нормално експлоатационно е почти невъзможно. През годините на територията на летището допълнително са изградени и нови сгради и съоръжения, в резултат на което отделни участъци от канализацията са с недостатъчен диаметър и не могат да отведат новите водни количества, особено при по-силен дъжд. Отделни участъци преливат, което води до наводняване и замърсяване на пътищата в административния район на базата. *Необходимо е изграждането на изцяло нова площадкова канализационна мрежа, която да осигури надеждно отвеждане на отпадъчните води в пречиствателната станция в района.*При необходимост ще бъде извършена реконструкция на пречиствателната станция на „АВИОНАМС“ ЕООД, като е възможно и изграждането на нова пречиствателна станция на подходящо място. ***1.5. Ремонт на помпена станция и водопроводна мрежа за технически нужди в административна зона във войскови район 1550 – Граф Игнатиево“.***След изграждането на съоръженията на новата водоснабдителна система за питейно-битови нужди – сондаж, помпена станция, пречиствателно съоръжение и нова водопроводна мрежа, съществуващата инсталация ще продължи да се експлоатира за осигуряване на вода за технически нужди за административната зона и като резервен водоизточник за мрежата за технически и противопожарни нужди на техническа зона „Юг“. *За тази цел на същата ще се извърши необходимият ремонт за подобряване на експлоатационното ѝ състояние.** 1. ***Нов сондаж, помпена станция и водопроводна мрежа за технически нужди в техническа зона „Юг“ във войскови район 1550 - Граф Игнатиево.***

Техническа зона „Юг“ е разположена в югозападната част на войсковия район. В нея ще бъдат изградени укрития и площадки за самолети и обслужваща техника, хангари за обслужване и ремонт на самолети, площадки за зареждане на самолети, форсажна стоянка и др. *Целта на проекта е осигуряване на вода за технически и противопожарни нужди на техническа зона „Юг“ чрез изграждане на нов сондажен кладенец, резервоар и помпена станция за технически и противопожарни нужди, водопроводна мрежа за технически и противопожарни нужди на зоната.** 1. ***Ремонт на електропреносна мрежа 20 киловолтампера на летище Граф Игнатиево.***

В момента електрозахранването на всички обекти на летището се осъществява от един основен трафопост (ТП) „Възлова станция”, който е захранен от два въздушни елeктропровода 20 kV – „Калояново“ и „Дълго поле“. От стомано-решетъчни стълбове, намиращи се пред трафопоста, въздушните електропроводи 20 kV преминават в кабелни посредством секционни разединители (РОС). Така са оформени „кабелен вход Калояново” и „кабелен вход Дълго поле”. Във ВР има изградени и други ТП, както следва: ТП „Букси-2”, ТП „Жилища”, ТП „ГСМ”, ТП „Букси-1”.  За постигане на необходимата сигурност в електрозахранването на всички обекти от административно-битовия и техническите райони, е необходимо двата лъча на кабелните електропроводи 20 kV да се затворят в обединителен пръстен. По този начин се осигурява възможност, при авария в електрозахранването, бързо да се извършат превключванията и подаване на електрозахранването от единия лъч към другия, а авариралия кабел да се изключи и ремонтира. *За целта е необходимо да бъдат изградени нови трафопостове и/или да бъде извършена реконструкция на старите, като е необходима и цялостна или частична подмяна на съществуващите електропроводи.** 1. ***Проектиране и изграждане на независимо електрозахранване на отдалечен обект Далечен приводен радиомаркерен пункт - ДПРМП.***

Обектът се намира на 3 км в западна посока от района на летището – в поземлен имот 46944.24.21, област Пловдив, община Съединение, с. Малък чардак, м. БЕЛИТЕ ДЪБЕ, вид собств. Държавна публична, вид територия Земеделска, НТП Друг вид поземлен имот без определено стопанско предназначение, площ 18896 кв. м, стар номер 024021. Съоръжението осигурява необходимата навигация при излитане и кацане на самолетите. В момента електрозахранването на обекта се осъществява от района на летището със стар кабел АОСБ 3 х 10 мм2, 6 kV и трансформатор 6/0,4 kV. Кабелът е полаган през 50-те години на двадесети век с многобройни ремонти по него. *Това налага избор на друг начин за електрозахранване, с който да се постигне необходимата сигурност на електрозахранване.* От направените проучвания на място се установи, че на 100 м от обекта преминава въздушен електропровод 20 kV, захранващ село Малък чардак. От този електропровод чрез отклонение и посредством мачтов трафопост 63 kVA може да се осигури необходимото мрежово електрозахранване на обекта. Мачтовият трафопост и кабелната линия ниско напрежение до обекта няма да засегнат частни имоти и няма да се налагат отчуждителни мероприятия.* 1. ***Проектиране и изграждане на обходен (обслужващ) път във войсковия район.***

Обходният път на летището е изграден през 2001 година като охранителен път с проектна скорост 40 км/ч. Настилката в по-голямата си част е от трошен камък, оградена от водещи бетонови ивици от бетон клас В12,5 и бетонови бордюри. Конструкцията на настилката е изпълнена на пластове: пласт баластра – 15,00 см, трошен камък 15,00 см и филц – 2,00 см. Общата приблизителна дължина на съществуващия обходен път е 12,7 км.Целта на проекта е да се изгради обходен асфалтобетонов пътпо целият периметър на войсковия район за оразмерителен автомобил с натоварване 10 т/ос, с проектна скорост 40 км/ч.Пътят ще бъде с трасе, успоредно на периметровата ограда на авиобазата, на разстояние 3,00 м от нея, с дължина приблизително 12,7 км. Габаритът на пътя в различните участъци ще е Г6, Г9 и Г10.***1.10. Ремонт на периметрова ограда на летището.***Оградата по външният периметър на летището е изградена през 2001 г. с общата дължина 13 005 м. Изпълнена е от стоманобетонови колове през 3,00 м, с височина 2,72 м над терена, поцинкована оградна мрежа с височина 2,20 м и размер на отворите 50/50 мм, три реда бодлива тел през 20 см на кльоновата част. В участъка на жилищните блокове съществуващата ограда e масивна, с надстройка (на места) от метални колони тип „Кльон” с монтирани три реда бодлива тел. За обслужване и аварийно осигуряване на авиобазата са изградени четири портала. Мрежата на оградата не е закрепена към земята и има значителни отвори в долната част, което позволява преминаване на диви животни, които могат да достигнат до пистата и да се създадат предпоставки за авиационни инциденти.Целта на проекта е извършването на ремонт на съществуващата периметрова ограда и изграждане на нова (включително на района на ДПРМП), отговаряща на нормативните изисквания, за осигуряване на охраната на външния периметър на района. Необходимо е изграждането и на осветление по периметроите огради. Основни ремонтни дейности:* бетонен пояс в долната част с дълбочина 50 см и широчина 20 см или друго проектантско решение за закрепване на долната част на оградата към терена;
* стоманени тръбни колове с „Y“ образна форма, диаметър ф 80 мм и височина 2,50 м над бетоновата основа;
* оградата да се надгради във височина с бодлива тел тип „Бруно”.

Необходимо е да бъде осигурена видимост по външния периметър на оградата, в зона с ширина до 10 м. За целта ще се наложат ограничения в ползването на части от прилежащи имоти (с оглед осигуряване на видимост) или ще се извършат отчуждения на части от имоти.* 1. ***Ремонт и доизграждане на хангарен комплекс във войскови район 1550 - Граф Игнатиево.***

Инфраструктурата, осигуряваща дейностите по извършване на обслужване и ремонт на авиационната техника на територията на военно летище Граф Игнатиево е изградена през периода 1939 г. – 1982 г. и от тогава са и извършвани само частични ремонти. Комплексът от сгради, на които ще се извърши ремонт, включва едноетажни и двуетажни сгради – хангари (изток и запад), междухангарна постройка, складове, работилници и канцеларии. Също така е необходимо проектиране и изпълнение на:- ефективно отводняване на площадката пред хангарите;- допълнителни обслужващи сгради. Целта на проекта е извършване на ремонт и доизграждане на хангарния комплекс за осигуряване на изискващите се условия за обслужване и ремонт на авиационната техника, включително всички мероприятия, свързани с привеждането на съоръженията в съответствие с нормативните изисквания. Основните планирани ремонтни дейности са:* Подмяна на настилката от бетонови плочи около сградите.
* Ремонт на ограждащите конструкции, с оглед осигуряване изискванията за енергийна ефективност на сградата.
* Подмяна на старата дограма с нова.
* Ремонт на покрива на хангарите и сградите.
* Подмяна на съществуващата подова настилка на хангарите с нова, с товароносимост за използване от оразмерителни самолети МиГ-29 и F-16 и възстановяване на дренажно-отводнителната система.

***1.12 Нов складов район за въоръжение и боеприпаси.***В момента на територията на летището се използват един район за съхранение на въоръжение и боеприпаси и един район за обслужване и подготовка на въоръжение и боеприпаси. Съоръженията и в двата района не отговарят на изискванията за съхранение и обслужване на авиационно въоръжение и боеприпаси за F-16 Block 70, съгласно нормативните документи.Предвижда се изграждане на нов складов район за въоръжение, на мястото на съществуващия. Част от сградите и съоръженията в новия складов район се предвижда да бъдат ново строителство, а други ще се осигурят след извършване на ремонт на съществуващи сгради в района – складове за въоръжение и боеприпаси, подземен противопожарен водоем и др. Предвижда се и изграждане/реконструкция на обслужващи пътища и паркинги за служебни и лични ППС, ремонт и изграждане на огради и портали, изграждане на единна охранително-известителна система.***1.13 Проектиране и изграждане на нова сграда „Аварийно-спасително и противопожарно осигуряване”.***Реализацията на проекта е необходима с цел създаване на необходимите условия за работа и носене на дежурство на личния състав на противопожарната служба, както и за съхранение и поддръжка на наличната противопожарна и аварийно-спасителна техника. Новата сграда ще е с необходимата застроена площ за функционално обособяване на гаражи и административно-складова част. Гаражът ще включва 8 (осем) гаражни клетки, с врати към площадката за маневриране, оразмерени за габарита на автомобили за пожарогасене. Предвиждат се административна част (на 2 етажа) и площадка за маневриране и паркиране пред гаражното хале.***1.14*** ***Нов складов район за гориво-смазочни материали.***Предвижда се изграждането на нов складов район за гориво-смазочни материали на мястото на съществуващия склад.Предвижда се да бъдат изградени: * група от два надземни стоманени вертикални резервоара за съхранение на гориво (авиационен керосин JET A-1 – F34 или F35), с единична номинална вместимост от 500 м3, обща номинална вместимост 1000 м3, със съответното оборудване към тях;
* група от шест подземни хоризонтални резервоара с единична номинална вместимост от 50 м3 обща номинална вместимост 300 м3;
* помпена станция;
* командна сграда;
* дизел-генератор;
* зона за товарене/разтоварване на автоцистерни за авиационно гориво;
* дренажна система за събиране и отвеждане на дренираното от резервоарите и съоръженията нестандартно гориво и неговото рециклиране;
* буферен резервоар със съответното оборудване за поемане на част от горивото при превишаване на налягането;
* колекторна станция за товарене/разтоварване на автоцистерни за автомобилни горива и горива за битови нужди;
* административна сграда и лаборатория за ГСМ, разположена в близост до складовия район, с необходимите помещения за личния състав на секция ГСМ във военното формирование;
* клетка (навес) с канал за обслужване на специална техника за ГСМ;
* обслужващи пътища и ремонт на ограда с портали на складовия район;
* тръбопроводи.

***1.15. Проектиране и изграждане на нов „Комплекс за дежурни самолети - запад”.***От военно летище Граф Игнатиево се носи бойно дежурство Air Policing (*мирновременна мисия на НАТО, включваща използване на системата за наблюдение на въздушното пространство и управление, системата за командване и управление на Военновъздушните сили и подходящи сили и средства за противовъздушна отбрана, включително изтребители, с цел защита на неприкосновеността на въздушното пространство на НАТО*).Новият комплексът дежурни самолети – запад ще създаде необходимите условия за авиационната техника и личен състав, непосредствено осигуряващи носенето на бойното дежурство. За тази цел се предвижда изграждането на нови: - хангар за самолети; - прилежаща бетонова площадка с обособено паркомясто за самолет;- сграда за личен състав.***1.16*** ***Нова кула за ръководство на полетите или реконструкция на съществуващата.***В дългосрочен план се предвижда извършването на реконструкция на действащата Летищна контролна кула. Възможно е и изграждането на нова летищна кула на подходящо място, при запазване на съществуващата. ***1.17*** ***Проектиране и изграждане на защитно съоръжение лек тип за дежурни самолети и ремонт на дежурен дом (източен старт).***В близост до местостоянката за самолети, се намира сграда „Дежурен дом”, която се ползва от инженерно-техническия състав, осигуряващ авиационната техника, носеща бойното дежурство. Предвид необходимостта от подобряване на условията за изпълнение на мисията Air Policing със самолети от съюзни военновъздушни сили, ИП предвижда изграждане и ремонт на сгради и съоръжения, които осигуряват авиационната техника, самолетообслужващата техника и личния състав при носенето на бойно дежурство: * Защитно съоръжение лек тип (трикорабна рамка с пространствено укрепване на конструкцията или самоносеща конструкция);
* Ремонт и уширяване на съществуваща местостоянка за самолети и изграждане на паркинг за самолетообслужваща техника;
* Ремонт на сграда „Дежурен дом“.
	1. ***Нов складов район за материални средства.***

Целта на проекта е да се изгради нов складов район за материални средства, като се създадат оптимални условия за получаване, съхранение, обслужване и раздаване на отбранителни продукти. Проекта включва строителство на:* Административно-битова сграда;
* Складови сгради;
* Ремонтни работилници;
* Открит навес за съхранение на складова обслужваща техника.
* Външна ограда на складовия район.
* Вътрешни обслужващи пътища на складовия район
* Ремонт на съществуващи складове;
* Ремонт на „Строеви стол” и „Войнишка столова”.
	1. ***. Нов автопарк с горивозарядна станция.***

Предвижда се изграждане и ремонт на обекти, които ще осигурят съхранението, подръжката и ремонта на автотракторната и самолетообслужващата техника, и ще бъдат създадени нормални условия за работа на личния състав при изпълнение на служебните им задължения:  - Битов корпус; - Автомивка. - Работилница за ремонт на автомобилна и инженерна техника; - Пункт за зареждане с ГСМ (сграда за обслужващ личен състав със склад за масла и смазки, навес с бензиноколонки и район за полагане на 3 броя хоризонтални вкопани цистерни за гориво по 25 м3, от които 2 бр. за дизелово гориво и 1 бр. за автомобилен бензин); - Сграда за КТП и Дежурния по автопарк; - Склад за съхранение на отбранителни продукти; - Помещения за съхраняване на автомобили – гаражни клетки; - Навес за съхранение на селскостопанска техника с размери; - Обслужващи пътища и паркинги за служебни и лични автомобили; - Ремонт и изграждане на ограда и портали;- Изграждане на единна охранително-известителна система; - Ремонт на съществуваща инфраструктура. ***1.20 Нов медицински пункт.***Обектът ще представлява едноетажна монолитна сграда, за персонал до 10 човека, със застроена площ не по-малка от 480,00 м², със следните помещения: регистратура, манипулационна, стая за краткотрайно настаняване и наблюдение на пациенти, лекарски кабинети, кабинет по дентална медицина, аптека (склад за медицинско имущество), стая за дежурен шофьор, спомагателни и складови помещения, санитарни възли.***1.21. Система за физическа сигурност на летището.***Предвижда се изграждане на цялостна система за физическа сигурност на летището, включваща следните подсистеми:* Инфраструктура за охранителния състав.
* Център за управление на сигурността.
* Подсистема за контрол на достъпа.
* Сигнално-охранителна система.
* Видеонаблюдение.

***1.22. Ремонт и промяна на предназначението на три броя сгради (бивша детска градина) в сгради за ескадрила „Защита на силите“.***Бившата детска градина на територията на авиобазата не се използва повече от 10 години за дейността, за която са били изградени. Целта на проекта е да се ремонтира и смени предназначението на детската градина в района (която не се използва повече от 10 години), за да се осигурят условия за изпълнение на дейността на ескадрила „Защита на силите”. ***1.23*** ***Район за обслужване и ремонт на самолет F-16.***В района се предвижда изграждането на следните обекти:* *Хангар за обслужване и ремонт на самолет F-16 с административна част*;
* *Сграда за ескадрила „Оперативна подготовка на самолет F-16*.
* *Хангар за обслужване и ремонт на горивната система на самолет F-16* - многофункционален хангар за самолети, с високи изисквания за пожаробезопасност, взривобезопасност, вентилация, електростатичност при работа с токсични, леснозапалими изпарения от горивната система на самолета при нейния ремонт/обслужване.

Дейностите, които ще се извършват във високото тяло на хангара, са следните:* работа по горивната система на самолета;
* поддръжка на външните горивни резервоари;
* работа по системата с хидразин;
* работа по контрол на корозията;
* миене на самолета след мисията;
* боядисване на самолета или части от него.

Към хангара се предвижда изграждане на ниско тяло – лаборатории за горивната система, инструментална, помещение за мобилен тим с високопроходим ван и оборудване за боравене и обезвреждане на хидразина при аварии и катастрофи с F -16. * *Склад за резервни части за самолет F-16* - за съхранение, контрол и управление на цялото имущество за F-16 - с некласифицирани и класифицирани помещения - за резервни части, резервно оборудване, материали, летателно оборудване и др.

Административна част на два етажа. Приблизителни размери 80/35 м., с открита площ 80/15 м. * *Сграда на лабораторията за контролно-измервателна апаратура за самолет F-16*.
* *Сграда за обслужване, съхранение и ремонт на наземното оборудване за* *самолет F-16.*
* *Сграда (съоръжение) за тестване на двигателите на самолет F-16.*
* *Склад за съхранение на външните горивни резервоари на самолет F-16.*
* *Склад за хидразинното гориво на самолет F-16 -* поради токсичността и лесната запалимост на хидразинното гориво, сградата ще е отдалечена най-малко на 30 м от други съоръжения.
* *Сграда за временно съхранение на опасни отпадъци -* сградата се предвижда да е тип навес, предназначена за временно съхранение на опасни отпадъци, изхвърляни при поддръжката и ремонта на самолет F-16, до тяхното извозване/депониране. Предвиждат се контейнери за съхранение на различни видове опасни материали, отговарящи на нормативните изисквания, площадка за паркиране на наземните средства (колички) за разтоварване на отпадъците, площадка за спиране и маневриране на камион за депортиране на опасните товари.

Съоръжението ще отговаря на изискванията за предпазване на съхраняваните материали от влиянието на атмосферните условия и външната среда и ще е оборудвано със системи за: измиване на контейнерите и работните площи и събиране на отпадъчните води от тази дейност; осигуряване на ограничен достъп; пожароизвестяване и пожарогасители.В непосредствена близост до площадката ще се поддържат наличности от достатъчни количества адсорбенти (пръст, пясък и др.) за използване при необходимост за задържане и ограничаване на евентуални разливи от течни отпадъци.***1.24 Площадка за калибриране на самолети –*** специална площадка, маркирана съгласно определени изисквания, за извършване калибриране на навигационната система на самолетите.***1.25 Район за оперативна подготовка на самолет F-16 с 8 броя укрития с площадки за маневриране, пътеки за рулиране и обслужващи пътища.***Укритията ще са оборудвани със система за зареждане на самолетите с гориво и специално напрежение.***1.26 Тренажорен комплекс F-16.***Предвижда се в тренажорния комплекс да се разположи оборудването на трите типа симулатори на F 16 bl. 70, личен състав – за експлоатация на симулаторите и обучението на пилотите.***1.27. Летателна ескадрила F-16.******1.28. Ремонт на централизирана стоянка*** – проектът се предвижда за реализация в дългосрочен план.***1.29. Ремонт на пътеки за рулиране в южната част на летателното поле.******1.30. Ремонт на арочни укрития.***Проекта предвижда извършване на ремонт на съществуващи арочни укрития. Същите ще се използват като защитени складови помещения.***1.31. Газоснабдяване.***Проектът предвижда извършване на дейности по газоснабдяване на района на летището (в дългосрочен план), след съгласуване с газоразпределителни дружества. Предстои извършване на проучване на възможностите за газифициране на района.***1.32.*** ***Ремонт на пистата за излитане и кацане на самолети.******1.33. Ремонт на жилищни сгради.***1. **Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:**

Летище Граф Игнатиево от състава на ВВС е действащо летище. Авиобазата е разположена на терен с площ около 490 хектара. На територията на летището са разположени сгради и съоръжения (построени в периода 1939 – 2009 г.) и писта за излитане и кацане, използвани за охрана и отбрана на въздушният суверенитет на Република България, както и за учебна, тренировъчна и бойна подготовка на летателният състав на ВВС. Пистата за излитане и кацане е с дължина 3000 м. Придобиването на новия боен самолет F – 16 block 70 налага извършването на строително-монтажни работи по изграждане на нова и модернизация на съществуващата инфраструктура на летище Граф Игнатиево, с цел осигуряване на изискващите се условия за съхранение, поддръжка и експлоатация на самолета. Необходимо изграждане на нова техническа инфраструктура, външна за имота: – електропровод за войскови район 1556, описан като обект в т. 1.8 Проектиране и изграждане на независимо електрозахранване на отдалечен обект ДПРМП;* газоснабдяване на войскови район 1550 – описано в т. 1.31.

 За реализиране на инвестиционното предложение се предвижда извършване на изкопни работи за изграждане на фундаменти на сградите, нови сондажи за питейно-битови и технически нужди, нови помпени станции и пречиствателно съоръжение за питейна вода – описани като обекти в т. 1.3 и т. 1.6. Предполагаема дълбочина на изкопите – до 3 м за основите на сградите, а за новите сондажи - в зависимост от хидрогеоложкото проучване. Не се предвижда използване на взрив.1. **Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:**

За реализиране на ИП в частта ремонт на периметрова ограда и изграждане на обходен път ще е необходимо изработването на подробен устройствен план. След одобряването на плана ще се въведат ограничения в ползването на части от прилежащи имоти (с оглед осигуряване на видимост в зона с ширина до 10 м) или ще се извършат отчуждения на части от имоти.1. **Местоположение:**

*(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)*Територията на летище Граф Игнатиево включва следните поземлени имоти:* Поземлен имот 17806.1.1, област Пловдив, община Марица, с. Граф Игнатиево, п.к. 4198, м. КОШУТКИТЕ, вид собств. Държавна частна, вид територия Територия на транспорта, НТП За летище, аерогара, площ 4397286 кв. м, стар номер 001001;
* Поземлен имот 78171.72.3, област Пловдив, община Съединение, с. Царимир, м. ЛОЗЯТА, вид собств. Държавна публична, вид територия Територия на транспорта, НТП За друг поземлен имот за движение и транспорт, площ 218012 кв. м, стар номер 072003;
* Поземлен имот 78171.75.5, област Пловдив, община Съединение, с. Царимир, м. КАЙНАКА, вид собств. Държавна публична, вид територия Територия на транспорта, НТП За друг поземлен имот за движение и транспорт, площ 56678 кв. м, стар номер 075005;
* Поземлен имот 78171.74.75, област Пловдив, община Съединение, с. Царимир, м. КАЙНАКА, вид собств. Държавна публична, вид територия Територия на транспорта, НТП За друг поземлен имот за движение и транспорт, площ 56707 кв. м, стар номер 750006;
* Поземлен имот 78171.75.4, област Пловдив, община Съединение, с. Царимир, м. КАЙНАКА, вид собств. Държавна публична, вид територия Територия на транспорта, НТП За друг поземлен имот за движение и транспорт, площ 22658 кв. м, стар номер 075004;
* Поземлен имот 78171.75.3, област Пловдив, община Съединение, с. Царимир, м. КАЙНАКА, вид собств. Държавна публична, вид територия Територия на транспорта, НТП За друг поземлен имот за движение и транспорт, площ 110226 кв. м, стар номер 075003;
* Поземлен имот 78171.75.2, област Пловдив, община Съединение, с. Царимир, м. КАЙНАКА, вид собств. Държавна публична, вид територия Територия на транспорта, НТП За друг поземлен имот за движение и транспорт, площ 13401 кв. м, стар номер 075002;
* Поземлен имот 17806.1.100, област Пловдив, община Марица, с. Граф Игнатиево, м. КОШУТКИТЕ, вид собств. Държавна публична, вид територия Горска, НТП Друг вид дървопроизводителна гора, площ 31437 кв. м, стар номер 001100;
* Поземлен имот 17806.1.101, област Пловдив, община Марица, с. Граф Игнатиево, м. КОШУТКИТЕ, вид собств. Държавна публична, вид територия Горска, НТП Друг вид дървопроизводителна гора, площ 29033 кв. м, стар номер 001101.

Далечният приводен радиомаркерен пункт е разположен в поземлен имот 46944.24.21, област Пловдив, община Съединение, с. Малък чардак, м. БЕЛИТЕ ДЪБЕ, вид собств. Държавна публична, вид територия Земеделска, НТП Друг вид поземлен имот без определено стопанско предназначение, площ 18896 кв. м, стар номер 024021.Част от територията на летището попада в Защитена зона BG0000444 „Река Пясъчник“. В тази част от летището и към настоящия момент са изградени и се ползват сгради с различни функции. За реализацията на инвестиционното предложение се предвижда премахване или ремонт на съществуващи сгради, както и изграждане на нови такива.1. **Природни ресурси, предвидени за използване по време на строителството и експлоатацията:**

*(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)*Строителната площадка ще претърпи минимални изменения по време на изкопните работи за изграждането за сградите. Изкопаните земни маси ще се използват за обратен насип.Вода ще се използва в минимални количества при необходимост за оросяване при извършване на изкопните работи.Трошен камък ще се използва при изграждане на площадките и реновиране на пътната мрежа във войсковия район.Строителните материали – бетон, армировка, разтвори и др. ще се доставят от изпълнителя.1. **Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:**

Не се очаква емитиране във води на приоритетни и/или опасни вещества. В процеса на проектиране ще бъдат предприети мерки за ограничаване и обезвреждане на разливи на масла, горива и други консумативи, необходими за поддръжката и експлоатацията на бойния самолет.1. **Очаквани общи емисии на вредни вещества във въздуха по замърсители:**

По време на строителството се очаква кратковременно запрашаване на въздуха с ФПЧ, в резултат на изкопните работи. Запрашаването ще е незначително, локално, в рамките на строителната площадка.По време на експлоатацията се очаква генериране на замърсявания в атмосферния въздух – изгорели газове от двигателите на самолетите.1. **Отпадъци, които се очаква да се генерират, и предвиждания за тяхното третиране:**

Очаква се генериране на строителни отпадъци по време на строителството, които ще бъдат управлявани съгласно ПУСО. По време на експлоатацията на обекта се очаква генериране на битови отпадъци.От дейността на летището ще бъдат генерирани опасни отпадъци, които ще бъдат съхранявани временно в специално изградена за целта сграда. Отпадъците ще бъдат предавани на специализирани фирми.1. **Отпадъчни води:**

*(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътнаизгребна яма и др.)*Действащата пречиствателна станция в района летището е на „АВИОНАМС“ ЕООД (дружество – собственост на държавата чрез министъра на икономиката). Съоръжението е разположено в ПИ 17806.1.1 и е предназначено да пречиства отпадъчните води, както от завода на „АВИОНАМС“ ЕООД, така и от военно формирование 28000. Пречистените отпадъчни води следва да отговарят на *Наредба № 6 от 09.11.2000 г. за емисионни норми за допустимото съдържание на вредни и опасни вещества, зауствани във водни обекти* и *Наредба № 2 от 08.06.2011 г. за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване*.При необходимост ще бъде извършена реконструкция на пречиствателната станция на „АВИОНАМС“ ЕООД, като е възможно и изграждането на нова пречиствателна станция на подходящо място в границите на ПИ 17806.1.1. 1. **Опасни химични вещества, които се очаква да бъдат налични на площадката на предприятието/съоръжението:**

*(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*На летището ще се използва и съхранява хидразин. Химичното вещество е взривоопасно и силно токсично. Предвижда се и използване и съхранение на химични вещества – детергенти за измиване на самолетите. Моля, да ни информирате за необходимите действия, които трябва да предприемем, по реда на глава шеста от ЗООС.Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):За реализиране на ИП в частта ремонт на периметрова ограда и изграждане на обходен път ще е необходимо изработването на подробен устройствен план (ПУП). След одобряването на плана ще се въведат ограничения в ползването на части от прилежащи имоти (с оглед осигуряване на видимост в зона с ширина до 10 м) или ще се извършат отчуждения на части от имоти. Изработване на ПУП ще е необходимо и за промяна предназначението на горската територията в границите на летището – ПИ 17806.1.100 и ПИ 17806.1.101, област Пловдив, община Марица, с. Граф Игнатиево.Предметът и обхватът на ПУП напълно съответстват на предмета и обхвата на ИП. Изготвянето и одобряването на ПУП е необходимо за бъдещо развитие и реализацията на ИП ***Летище Граф Игнатиево – изграждане на нова и модернизация на съществуваща инфраструктура, с цел осигуряване на изискващите се условия за съхранение, поддръжка и експлоатация на самолет F-16 Block 70.*** **Прилагам:**1. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение – *актове за държавна собственост (копия)*;
2. Други документи:
* *Справки по кадастрална карта за поземлените имоти в обхвата на летищната територия;*
* *Аерофотоснимка на летище Граф Игнатиево, с обозначени граници на войсковия район;*
* *Електронен носител - 1 бр. компакт диск.*

**ГЛАВЕН ДИРЕКТОР НА ГЛАВНА ДИРЕКЦИЯ****„ИНФРАСТРУКТУРА НА ОТБРАНАТА”**  |
|  |